Guðrún Brá slær hér á öðrum keppnisdegi Íslandsmótsins . Ísak Jasonarson skrifarlaugardaginn 10. ágúst 2019 kl. 17:12 Íslandsmótið : Barátta milli Guðrúnar og Sögu í kvennaflokki Guðrún Brá Björgvinsdóttir er með fjögurra högga forystu fyrir lokahringinn á Íslandsmótinu í höggleik sem fer fram á Grafarholtsvelli hjá Golfklúbbi Reykjavíkur . Guðrún Brá er samtals á fjórum höggum undir pari , fjórum höggum á undan Sögu Traustadóttur sem er önnur . Á þriðja hringnum fékk Guðrún alls fjóra fugla og þrjá skolla og kom inn á 70 höggum . Saga lék einnig á höggi undir pari en hún fékk fimm fugla . Búast má við einvígi milli þeirra tveggja á lokahringnum en fjögur högg skilja Sögu og Nínu Björk Geirsdóttur að en hún er í þriðja sæti á fjórum höggum yfir pari . Takist Guðrúnu Brá að sigra á morgun verður það annar Íslandsmeistaratitill hennar á jafnmörgum árum en hún sigraði eftirminnilega á Íslandsmótinu í fyrra í Vestmannaeyjum . Berglind Björnsdóttir er í fjórða sæti á 7 höggum yfir pari , þremur höggum á undan Helgu Kristínu Einarsdóttur og Huldu Clöru Gestsdóttur .